
PËR RATIFIKIMIN E “MARRËVESHJES SË KREDISË NDËRMJET KËSHILLIT TË MINISTRAVE TË REPUBLIKËS SË SHQIPËRISË DHE BANKËS ISLAMIKE PËR ZHVILLIM PËR PJESËMARRJE NË FINANCIMIN E PROJEKTIT “NDËRTIMI I URËS SË BUNËS, SHKODËR””

Në mbështetje të neneve 78, 83 pika 1 dhe 121 të Kushtetutës, me propozimin e Këshillit të Ministrave,

KUVENDI
I REPUBLIKËS SË SHQIPËRISË

VENDOSI:

Neni 1

Ratifikohet “Marrëveshja e kredisë ndërmjet Këshillit të Ministrave të Republikës së Shqipërisë dhe Bankës Islamike për Zhvillim për pjesëmarrje në financimin e projektit “Ndërtimi i Urës së Bunës, Shkodër””.

Neni 2

Ky ligj hyn në fuqi 15 ditë pas botimit në Fletoren Zyrtare.

Shpallur me dekretin nr.5173, datë 28.12.2006 të Presidentit të Republikës së Shqipërisë, Alfred Moisiu


MARRËVESHJE KREDIE 
NDËRMJET KËSHILLIT TË MINISTRAVE TË REPUBLIKËS SË SHQIPËRISË DHE BANKËS ISLAMIKE PËR ZHVILLIM PËR PJESËMARRJEN NË FINANCIMIN E PROJEKTIT TË NDËRTIMIT TË URËS SË BUNËS

Kjo Marrëveshje nënshkruhet më __/___/1427 H, e cila i përkon __/__/2006G, ndërmjet Këshillit të Ministrave të Republikës së Shqipërisë (këtu e tutje  i referuar si “Kredimarrës”) dhe Bankës Islamike për Zhvillim (këtu e tutje referuar si “Banka”).
Meqenëse:
 A) Kredimarrësi i ka kërkuar Bankës të ndihmojë për mbulimin e kostos së financimit të projektit të Urës së Bunës (këtu e tutje të referuar si “Projekti”) sipas përshkrimit në tabelën I të kësaj Marrëveshjeje, duke i siguruar kredinë e dhënë më poshtë;
 B) një nga qëllimet e Bankës është që të ndihmojë vendet e veta anëtare duke livruar kredi për financime të projekteve dhe programeve të rëndësishme;
C) projekti konsiderohet të jetë teknikisht i bazuar, gjithashtu i përligjur nga pikëpamja ekonomike dhe shoqërore;
 D) Banka ka rënë dakord, mbështetur edhe në sa më sipër, t’i japë Kredimarrësit kredinë bazuar në termat dhe kushtet e paraqitura më poshtë;
për këto arsye, Palët janë marrë vesh për sa më poshtë vijon:




Neni 1
Përkufizimet, kushtet e përgjithshme

Seksioni 1.01 Përkufizimet. Kudo ku janë përdorur në këtë Marrëveshje, përveç rasteve kur nga konteksti rezulton ndryshe, përkufizimet e dhëna në kushtet e përgjithshme kanë kuptimet e caktuara të mëposhtme:
a) “Disbursim” do të thotë tërheqje e shumës së kredisë.
b) “Procedurë e disbursimit” do të thotë procedurë e disbursimit të Bankës.
c) “Datë e vlefshme” do të thotë data në të cilën Marrëveshja deklarohet e vlefshme nga Banka dhe i komunikohet si e tillë Kredimarrësit.
d) “Agjencia zbatuese” do të thotë Drejtoria e Përgjithshme e Rrugëve (DPRR),  Ministria e Punëve Publike, Transportit dhe Telekomunikacioneve e Republikës së Shqipërisë që është institucioni zbatues përgjegjës për realizimin, drejtimin dhe kontrollin e projektit, ose cilido institucion tjetër për të cilin bihet dakord nga Kredimarrësi dhe nga Banka.
e) “Kushte të përgjithshme” do të thotë kushtet e përgjithshme të zbatueshme për kredi dhe marrëveshje garantuese të Bankës që i përkasin datës 8.11.1976.
f) “Dinari islamik/DI”, siç përkufizohet në nenin 4(1)(a) të Marrëveshjes themeluese të Bankës, është njësia për llogaritë e Bankës. Një DI është i barabartë me një të drejtë të veçantë të përfaqësimit në Fondin Monetar Ndërkombëtar.
 g) “Shumë e kredisë” do të thotë shuma për të cilën Banka ka rënë dakord t’ia japë Kredimarrësit në mënyrën e përcaktuar në seksionin 2.01 të kësaj Marrëveshjeje.
h) “Shuma themelore” do të thotë shuma në total e kredisë, aktualisht e tërhequr nga Kredimarrësi në përputhje me këtë Marrëveshje.
i) “Udhëzime të prokurimit” do të thotë udhëzimet për prokurim të mallrave dhe shërbimeve të financuara nga Banka.
j) “Projekti” dhe referime në “pjesë” të tij do të thotë projekti dhe pjesë të tij, ashtu siç janë përshkruar në tabelën I të kësaj Marrëveshjeje.
k) “Tarifë e shërbimit” do të thotë tarifa që i paguhet Bankës nga Kredimarrësi, ashtu siç përcaktohet në seksionin 4.02 të kësaj Marrëveshjeje.
Seksioni 1.02 Kushte të përgjithshme. Palët në këtë Marrëveshje pranojnë të gjitha dispozitat e kushteve të përgjithshme si njëlloj të vlefshme dhe efektive, ashtu siç paraqiten në vijim.

Neni 2
Kredia

Seksioni 2.01 Shuma e kredisë. Banka bie dakord t’i japë Kredimarrësit kredi nga burimet e veta të zakonshme, në një shumë që nuk tejkalon barasvlerën e DI 6,000,000 (gjashtë milionë dinarë islamikë), afërsisht ekuivalenti i USD 8,570,000 (tetë milionë e pesëqind e shtatë dhjetë mijë dollarë amerikanë) vetëm sipas termave dhe kushteve të përcaktuara në këtë Marrëveshje.
Seksioni 2.02  Përveç rastit kur Banka bie dakord ndryshe me shkrim, kontratat për mallra dhe shërbime që do të financohen nga Marrëveshja e kredisë, do të prokurohen me anë të procedurave në përputhje me udhëzuesit e prokurimit të Bankës. Për këtë arsye, Kredimarrësi do t’u përmbahet rregullave të Organizatës së Konferencës Islamike lidhur me bojkotin ndaj shtetit të Izraelit.

Neni 3
Tërheqja dhe përdorimi i shumës së kredisë

Seksioni 3.01 Tërheqja. Shuma e kredisë do të tërhiqet nga Kredimarrësi sipas tabelës III dhe dispozitave të tjera të kësaj Marrëveshjeje, kushteve të përgjithshme dhe procedurës së disbursimit, për qëllimet e përcaktuara në këtë Marrëveshje, për shpenzimet e bëra lidhur me koston e pranueshme të mallrave dhe shërbimeve të nevojshme për projektin, për të cilin është rënë dakord sipas kësaj Marrëveshjeje.

Seksioni 3.02 Data për kërkimin e disbursimit të parë. Nëse brenda 180 ditëve nga data e vlefshmërisë, ose çdo datë tjetër e mëvonshme siç do të bihet dakord ndërmjet Kredimarrësit dhe Bankës, Kredimarrësi nuk i paraqet Bankës një kërkesë për të bërë disbursimin e parë, Banka ka të drejtë të pushojë këtë Marrëveshje në bazë të njoftimit përkatës drejtuar Kredimarrësit.
Seksioni 3.03 Data e përfundimit të disbursimit. 31/12/2009, ose një datë mëvonshme për të cilën do të bihet dakord ndërmjet Kredimarrësit dhe Bankës, është data përfundimtare e tërheqjes nga shuma e kredisë për qëllime të seksionit 6.03(c) të kushteve të përgjithshme.
Seksioni 3.04 Përdorimi i shumës së kredisë. Të gjitha shumat e tërhequra nga Kredimarrësi do të përdoren vetëm për qëllime të projektit të financuar nga Banka.

Neni 4
Zhvleftësimi, tarifa e shërbimit dhe vendet e pagesave

Seksioni 4.01 Zhvleftësimi. Kredimarrësi do të ripaguajë shumën themelore në 25 (njëzet e pesë) vjet, duke përfshirë një periudhë shtyrje afati  7-vjeçare, e cila fillon nga data e kësaj Marrëveshjeje, në 36 (e gjashtë) këste të barabarta dhe të pandërprera gjashtëmujore, siç parashikohet në tabelën II(A) të kësaj Marrëveshjeje.
Seksioni 4.02 Tarifa e shërbimit. 
a) Kredimarrësi do t’i paguajë Bankës një tarifë shërbimi sipas mënyrës së përcaktuar në tabelën II (B) të kësaj Marrëveshjeje.
b) Nga Palët në këtë Marrëveshje bihet dakord dhe kuptohet se shuma fillestare e tarifës së shërbimit, e cila referohet në nënseksionin 4.02 (a), është veçse një vlerësim i bazuar në prezumimin e periudhës së zbatimit dhe të periudhës së disbursimit të shumës së plotë të kredisë, siç është konceptuar këtu. Gjithashtu bihet dakord se shuma reale e tarifës së shërbimit do të përllogaritet pas zbatimit të projektit, duke marrë në konsideratë faktin që kjo shumë nuk do të tejkalojë 2.5% (dy pikë pesë për qind) të shumës vjetore të kredisë.
c) Tarifa e shërbimit do të grumbullohet nga data e kësaj Marrëveshjeje.
Seksioni 4.03  Vendet e pagesave. Çdo pagesë, duke përfshirë këtu edhe rikthimin e shumës themelore, do të konsiderohet e shlyer kur fondet përkatëse të këtyre pagesave janë kredituar në një llogari të përcaktuar për këtë qëllim nga Banka.
Seksioni 4.04  Pa cenuar tërësinë e dispozitave të seksionit 3.03 të mësipërm, çdo pagesë e mëtejshme do të çmohet të jetë kryer në mënyrë të rregullt, kur një prej bankave të mëposhtme i konfirmon Bankës për arkëtimin prej saj të kësaj pagese në llogarinë e Bankës:

- nëse kjo pagesë është bërë në dollarë amerikanë:
Llogaria nr.IBAN GB36SINT 609 28000 159111
Gulf International Bank (UK) Limited
One Knightsbridge, London SË1X 7XS
United Kingdom/Britania e Madhe
SËIFT CODE: SINTGB2L

- nëse kjo pagesë është bërë në sterlina britanike:
Llogaria nr.122432 GBP2520 01
Gulf International Bank B.S.C.
London Branch, One Knightsbridge
London SË1X 7XS
United Kingdom/Britania e Madhe 
Teleks Nr. 8812889/8813326 GIBANK G
SËIFT CODE: GULFGB2L



- nëse kjo pagesë është bërë në monedhën euro:
Llogaria nr.IBAN FR76 4389 9000 0196 9650 0151 088
(Union de Banques Arabes et Francaises (UBAF)/ 
Bashkimi i Bankave Arabe dhe Franceze (BBAF)
92523 Paris, Neuilly Cedex, Francë
Teleks nr. 610334 UBAF
SËIFT CODE: UBAFRPPXXX

Neni 5
Zbatimi i projektit

Seksioni 5.01  Kredimarrësi merr përsipër: 
a) të zbatojë projektin dhe të drejtojë punimet e tij përmes agjencisë së zbatimit me përkushtim dhe efektivitet në përputhje me të gjitha praktikat e domosdoshme administrative, financiare, inxhinierike dhe ekonomike, nën mbikëqyrjen e personelit dhe drejtuesve të kualifikuar dhe me përvojë, si dhe në përputhje me planin e investimit, buxhetit, planifikimet dhe specifikimet lidhur me projektin që i është dorëzuar Bankës dhe që është miratuar prej saj;
b) të paraqesë në mënyrë të detajuar sipas kërkesave të Bankës, me qëllim miratimi nga ana e saj, të çdo ndryshim të dukshëm që ndodh në buxhetin, planet dhe specifikimet e projektit, si dhe çdo ndryshim thelbësor në secilën prej kontratave për shërbime ose prokurim mallrash që kanë të bëjnë me zbatimin e projektit.
Seksioni 5.02 Pa ndonjë kufizim ose pengesë mbi detyrimet e tjera sipas kësaj Marrëveshjeje, Kredimarrësi do t’i lejojë Bankës një periudhë kohe të arsyeshme për të dhënë mendimet e veta mbi çdo ndryshim thelbësor ose çdo shtesë të periudhës së rënë dakord në secilën nga kontratat për shërbime ose prokurime mallrash lidhur me zbatimin e projektit.

Neni 6
Parakushte shtesë përpara disbursimit të fondeve nga Banka

Kredimarrësi, para se të dorëzojë kërkesën e parë për tërheqjen e fondit, duhet të paraqesë procedurën që propozon të ndiqet, ose që do të ndikojë me qëllim që të vazhdojë procedura për prokurim konkurrues në zbatim të seksionit 2.02 dhe 7.02 të kësaj Marrëveshjeje, si dhe do të marrë miratimin e Bankës përsa më sipër.

Neni 7
Dispozita specifike

Seksioni 7.01 Kredimarrësi do të ketë gjendje, sapo t’i kërkohet, të gjitha shumat që përfshijnë sasitë e nevojshme për kostot në monedhë vendase dhe kosto shtesë që do të nevojiten për vijueshmërinë e projektit, sipas termave dhe kushteve të pranueshme për Bankën.
Seksioni 7.02  Përveçse kur Banka bie dakord ndryshe, Kredimarrësi do të trajtojë të gjitha kontratat që financohen nga vazhdimësia e kësaj kredie për zbatimin e projektit në përputhje me procedurat e Bankës dhe udhëzuesin e Bankës në mënyrën e mëposhtme:
i) prokurimi i punimeve civile; nëpërmjet tenderit të hapur ndërkombëtar (ICB), i kufizuar vetëm për vendet anëtare të Bankës; 
ii) prokurimi i shërbimeve të konsulencës për projektim, përgatitje të dokumenteve të tenderit dhe mbikëqyrje; nëpërmjet përzgjedhjes së konsulentit nga një listë e shkurtër firmash konsulente të vendeve anëtare të Bankës; 
iii) prokurimi i auditimit financiar; nëpërmjet një përzgjedhjeje konkurruese lokale;
iv) prokurimi i pajisjeve dhe automjetit të zyrës së njësisë së zbatimit të projektit (PMU); nëpërmjet blerjes direkte lokale.
Kredimarrësi do të kërkojë miratim paraprak nga Banka për shpalljen fituese të çdo kontrate, vlera e së cilës tejkalon shumën ekuivalente prej  DI 150,000 (njëqind e pesëdhjetë  mijë dinarë islamikë).
Seksioni 7.03 Kredimarrësi do t’i dorëzojë Bankës, menjëherë pas miratimit prej tij, studimet dhe planet specifike të projektit, afatet e zbatimit të tij dhe çdo ndryshim thelbësor që u bëhet atyre në mënyrë të detajuar, sipas kërkesave të herëpashershme nga ana e Bankës.
Seksioni 7.04 Kredimarrësi do të çelë dhe do të mbajë regjistra të përshtatshëm për të identifikuar mallrat e financuara nga vijueshmëria e kredisë, me qëllim që të bëjë publik përdorimin e tyre në projekt, të dokumentojë ecurinë e projektit dhe të pasqyrojë në përputhje me praktikat e konsoliduara të kontabilitetit, veprimet dhe pozitën financiare të institucionit zbatues.
Seksioni 7.05 Kredimarrësi do të përballojë të gjitha rastet e arsyetuara për vizita nga përfaqësuesit e akredituar të Bankës me qëllime të lidhur me projektin, si dhe për të kontrolluar Projektin, mallrat dhe çdo dokument dhe regjistër tjetër përkatës, si dhe do t’i paraqesë Bankës të gjitha informacionet sipas kërkesës së arsyetuar të Bankës lidhur me shpenzimet sipas ecurisë së projektit, mallrave dhe veprimeve, si dhe të pozitës financiare të institucionit zbatues.
Seksioni 7.06 Kredimarrësi angazhohet me qëllim për të çuar më tej dhe zbatuar projektin, të marrë të gjitha masat e duhura në mënyrë që institucioni zbatues të funksionojë gjatë gjithë kohës në përputhje me rregullat dhe udhëzimet si në formë, ashtu edhe në përmbajtje të pranueshme për Bankën, si dhe të ketë aftësi administrative dhe drejtues të përshtatshëm për ecurinë e nevojshme dhe efikase të veprimtarisë së projektit.
Seksioni 7.07 Kredimarrësi do të sigurojë ose ndikojë për pajisjen me sigurime të besueshme të gjitha mallrat e financuara nga zbatimi i kredisë. Këto sigurime do të mbulojnë transportin detar, transitin dhe rreziqe të tjera rastësore për blerjen dhe importimin e mallrave në territorin e Kredimarrësit dhe dërgimin e tyre në vendin e zbatimit të projektit dhe do të sigurohen në shuma që janë në përputhje me praktikat tregtare të qëndrueshme. Këto sigurime do të bëhen në përputhje me legjislacionin e Kredimarrësit sipas marrëveshjes se mallrat do të risigurohen në një shoqëri që do të paguajë shumat e sigurimit në monedhë lehtësisht të këmbyeshme.
Seksioni 7.08  Kredimarrësi do të veprojë në atë masë që gjykohet e arsyeshme për të disponuar truallin e nevojshëm dhe të drejtat e lidhura me të, siç kërkohet për realizimin e projektit dhe do t’i paraqesë Bankës, me kërkesën e kësaj të fundit, prova të mjaftueshme se trualli dhe të drejtat e lidhura me të janë vënë në shërbim të realizimit të projektit.
Seksioni 7.09 Kredimarrësi do të ndërmarrë veprime nga ana e vet, kur të jetë e nevojshme, për të lejuar agjencisë zbatuese të realizojë projektin dhe nuk do të ndërmarrë ose lejojë të ndërmerret ndonjë veprim që mund të ndalojë apo ndërhyjë në zbatimin ose veprimtarinë e projektit apo në përmbushjen e çdonjërës prej dispozitave të kësaj Marrëveshjeje.
Seksioni 7.10 Të gjitha dokumentet e Bankës, regjistrat, korrespondenca dhe materiale të ngjashme do të konsiderohen nga Banka dhe nga Kredimarrësi si çështje konfidenciale.
Seksioni 7.11 Kredimarrësi do të përballojë gjithashtu të gjitha taksat, tarifat dhe detyrimet e lidhura me projektin.	

Neni 8
Raportet

Seksioni 8.01
a) Kredimarrësi dhe Banka do të bashkëpunojnë plotësisht për të siguruar përmbushjen e objektivave të kredisë. Për këtë qëllim, secili prej tyre do t’i dorëzojë tjetrit informacionin e duhur sipas kërkesës së arsyetuar, lidhur me gjendjen e përgjithshme të kredisë. Nga ana e Kredimarrësit, ky informacion do të përfshijë të dhëna lidhur me kushtet ekonomike dhe financiare në shtetin e Kredimarrësit dhe gjendjen e bilancit të pagesave të Kredimarrësit.
b) Kredimarrësi dhe Banka, në mënyrë të herëpashershme dhe mbi bazë të kërkesës së secilës Palë, do të shkëmbejnë pikëpamjet e tyre përmes përfaqësuesve përkatës përsa i takon çështjeve që kanë të bëjnë me qëllimet e kredisë, mbështetjen me shërbimet përkatëse dhe përmbushjen e detyrimeve nga ana e Kredimarrësit sipas kësaj Marrëveshjeje.
Seksioni 8.02
a) Kredimarrësi angazhohet të kryejë dorëzimin, ose të ndikojë për dorëzimin në Bankë, të secilit nga raportet e mëposhtme, duke përmbushur tërësisht kërkesat e kësaj të fundit dhe në kohën e përcaktuar:
i) brenda 30 (tridhjetë) ditësh nga mbarimi i secilit tremujor ose brenda ndonjë afati tjetër që palët mund të bien dakord, raporte për zbatimin e projektit, në atë mënyrë që Banka do të kërkojë herë pas here në mënyrë të detajuar;
ii) raporte të tjera që Banka, në mënyrë të arsyetuar, do të kërkojë lidhur me investimin e shumës së kredisë së disbursuar dhe ecurinë e projektit;
iii) menjëherë pas përfundimit të projektit, por në çdo rast jo më vonë se gjashtë muaj pas datës përfundimtare ose një datë të mëvonshme siç mund të bihet dakord për këtë qëllim nga Kredimarrësi dhe Banka, Kredimarrësi do të përgatisë dhe do t’i dorëzojë Bankës një raport të plotë me qëllimet dhe detajet përkatëse, sipas kërkesës së arsyetuar të Bankës, lidhur me zbatimin dhe veprimet fillestare të projektit.
b) Dokumentet e përshkruara në këtë seksion do të certifikohen sipas vullnetit të lirë të Bankës, në atë mënyrë që Banka do ta gjykojë të arsyeshme.

Neni 9
Vlefshmëria

Kjo Marrëveshje nuk do të hyjë në fuqi deri sa:
a) Bankës t’i jepen evidenca të kënaqshme lidhur me zbatimin dhe ndjekjen e kësaj Marrëveshjeje prej Kredimarrësit sipas autorizimit përkatës ose ratifikimit nga të gjitha instancat përkatëse të Qeverisë së Shqipërisë; 
b) Kredimarrësi do të dorëzojë një opinion ligjor të pranueshëm për Bankën që buron nga autoriteti ligjor i Kredimarrësit, duke deklaruar se Marrëveshja përbën një detyrim ligjor për Qeverinë e Shqipërisë; 
c) Një letër autorizimi do të nënshkruhet nga Ministria e Financave për bankën qendrore se pagesa nga Kredimarrësi në përputhje me këtë Marrëveshje e shumës themelore dhe këstet e tarifës së shërbimit do të kryhen nga banka qendrore ose subjekti që ushtron funksionet e një banke qendrore, në datat e përcaktuara; dhe
d) Një vërtetim nga banka qendrore, e cila demonstron se është marrë letra e autorizimit dhe se do t’i bashkëngjitet udhëzimeve të përfshira në të, do t’i dërgohet Bankës nga Kredimarrësi.

Neni 10
Përfundimi i Marrëveshjes për moszbatueshmëri

Nëse Marrëveshja nuk hyn në fuqi brenda 180 (njëqind e tetëdhjetë ) ditëve nga data e kësaj Marrëveshjeje, Marrëveshja dhe të gjitha detyrimet e palëve të përfshira këtu do të shuhen, përveçse kur Banka pas marrjes në konsideratë të të gjithë shkaqeve të vonesës do të përcaktojë një datë të mëvonshme për qëllime të këtij neni. Banka do të njoftojë menjëherë Kredimarrësin për këtë datë të mëvonshme.

Neni 11
Dispozita të ndryshme

Seksioni 11.01 Përfaqësuesit e autorizuar. Ministria e Financave e Kredimarrësit dhe çdo person ose persona që ai do të caktojë me shkrim, do të konsiderohen si përfaqësuesit e autorizuar të Kredimarrësit për qëllime të seksionit 10.03 të kushteve të përgjithshme.
Seksioni 11.02 Data e Marrëveshjes: Për të gjitha qëllimet e kësaj Marrëveshjeje, data e Marrëveshjes do të jetë ajo që shfaqet në pjesën hyrëse të saj.
Seksioni 11.03  Adresa. Adresat e mëposhtme janë dhënë për qëllime të seksionit 10.01 të kushteve të përgjithshme:

Për Këshillin e Ministrave të Republikës së Shqipërisë:
Ministria e Financave
Bulevardi “Dëshmorët e Kombit”, nr.1 
Tiranë, Shqipëri.
Telefon: ++355 4 228 405 
Faks: ++355 4 228 494

Për Bankën Islamike për Zhvillim:
P.O. Box: 5925
Jeddah 21432, Mbretëria e Arabisë Saudite
Teleks: 601137 ISDB SJ
Kabëll: BANKISLAMI JEDDAH
Telefaks: 6366871 JEDDAH

Për sa më sipër, Banka dhe Kredimarrësi, secili duke vepruar me anë të përfaqësuesve të vet të autorizuar, nënshkruan këtë Marrëveshje në gjuhën angleze në datën dhe vitin e paraqitur më sipër.

TABELA  I
PËRSHKRIMI I PROJEKTIT

Përshkrimi i projektit
Objektivi kryesor i projektit është sigurimi i një regjimi të pandërprerë trafiku, ulja e kostos operacionale të automjeteve, kursimi i kohës dhe përmirësime të përgjithshme ekonomike në fushën e projektit nëpërmjet aksesit në rritje dhe lëvizshmërisë. Për më tepër, ura e re do të lejojë trafikun ujor në lumin e Bunës, me projektimin e tij të lëvizshëm. Projekti përbëhet prej komponentëve të mëposhtëm:
1. Punimet civile:
a) Ura. Ura e propozuar e Bunës është 275.5 metra e gjatë, një rrugë e pandërprerë automjetesh, me dy korsi 4.75 metra, trotuare kalimtarësh 2x2.0 metra  për një gjerësi totale prej 13.5 metrash.
b) Rrugët hyrëse. Rrugët hyrëse që lidhin të dyja anët e urës së propozuar të Bunës do të jenë me dy korsi, me një gjatësi totale prej 270 metrash dhe gjerësi prej 13.5 metrash.
c) Gjenerator në gjendje gatishmërie. Sigurimi i gjeneratorit në gjendje gatishmërie, që operon me motor dizel me kapacitet të mjaftueshëm në rast mungese energjie, kërkohet për pjesën e lëvizshme të urës.
2. Shërbime konsulence (projektimi dhe mbikëqyrja e detajuar).
3. Njësia e zbatimit të projektit.
4. Kontrolli financiar.
5. Uorkshop fillestar dhe vizitë familjarizuese në mjediset e Bankës së Zhvillimit Islamik.

TABELA  II (A)
RIPAGESAT E SHUMËS THEMELORE

Shteti: Republika e Shqipërisë
Projekti: Ndërtimi i Urës së Bunës
Shuma e kredisë: DI 6,000,000-  (gjashtë milionë dinarë islamikë)
Periudha e kredisë: 25 vjet
Periudha e shtyrjes së afatit: 7 vjet
Tarifa e shërbimit: DI465,660-  (katërqind e gjashtëdhjetë e pesë mijë e gjashtëqind e gjashtëdhjetë dinarë islamikë)

	Numër
	Datë
	Shuma themelore (principali) (DI)

	1
	31.12. 2013
	166,667-

	2
	30.06. 2014
	166,667

	3
	31.12. 2014
	166,667

	4
	30.06. 2015
	166,667

	5
	31.12. 2015
	166,667

	6
	30.06. 2016
	166,667

	7
	31.12. 2016
	166,667

	8
	30.06. 2017
	166,667

	9
	31.12. 2017
	166,667

	10
	30.06. 2018
	166,667

	11
	31.12. 2018
	166,667

	12
	30.06. 2019
	166,667

	13
	31.12. 2019
	166,667

	14
	30.06. 2020
	166,667

	15
	31.12. 2020
	166,667

	16
	30.06. 2021
	166,667

	17
	31.12. 2021
	166,667

	18
	30.06. 2022
	166,667

	19
	31.12. 2022
	166,667

	20
	30.06. 2023
	166,667

	21
	31.12. 2023
	166,667

	22
	30.06. 2024
	166,667

	23
	31.12. 2024
	166,667

	24
	30.06. 2025
	166,667

	25
	31.12. 2025
	166,667

	26
	30.06. 2026
	166,667

	27
	31.12. 2026
	166,667

	28
	30.06. 2027
	166,667

	29
	31.12. 2027
	166,667

	30
	30.06. 2028
	166,667

	31
	31.12. 2028
	166,667

	32
	30.06. 2029
	166,667

	33
	31.12. 2029
	166,667

	34
	30.06. 2030
	166,667

	35
	31.12. 2030
	166,667

	36
	30.06. 2031
	166,667

	Totali i shumës themelore për t’u paguar:
	6,000,000-



TABELA  II (B)
PAGESA E TARIFËS SË SHËRBIMIT

Shteti: Republika e Shqipërisë
Projekti: Ndërtimi i Urës së Bunës
Shuma e kredisë: DI 6,000,000-(gjashtë milionë dinarë islamikë)
Periudha e kredisë: 25 vjet
Periudha e shtyrjes së afatit: 7 vjet
Tarifa e shërbimit: DI465,660- (katërqind e gjashtëdhjetë e pesë mijë e gjashtëqind e gjashtëdhjetë dinarë islamikë)
	Numër
	Datë
	Tarifa e shërbimit (DI)

	1
	31.12.2006
	18,626

	2
	30.06.2007
	31,044

	3
	31.12.2007
	31,044

	4
	30.06.2008
	31,044

	5
	31.12.2008
	31,044

	6
	30.06.2009
	31,044

	7
	31.12.2009
	31,044

	8
	30.06.2010
	26,077

	9
	31.12.2010
	26,077

	10
	30.06.2011
	26,077

	11
	31.12.2011
	26,077

	12
	30.06.2012
	26,077

	13
	31.12.2012
	26,077

	14
	30.06.2013
	26,077

	Totali i tarifës së shërbimit:
	465,660-



TABELA III
TËRHEQJA E TË ARDHURAVE TË KREDISË

Shuma e të ardhurave të kredisë së Bankës Islamike për Zhvillim prej DI6,000,000 -   (afërsisht i barazvlefshëm me USD8,570,000 {tetë milionë e pesëqind e shtatëdhjetë mijë dollarë amerikanë}) do të tërhiqet për të mbuluar kostot e zërave si më poshtë:

PLANI I PROPOZUAR I FINANCIMIT

	Objekti
	Shqipëria
	Banka e Zhvillimit Islamik
	Totali
	% e Bankës së Zhvillimit Islamik

	i) Punimet civile
	0.800
	5.622
	6.422
	90%

	ii) Gjeneratori në gjendje gatishmërie dhe instalimi i tij
	-
	0.800
	0.800
	100%

	iii) Shërbime konsulence (projektimi & mbikëqyrja)
	-
	0.723
	0.723
	100%

	iv) Njësia e zbatimit të projektit
	0.050
	0.200
	0.250
	

	v) Kontrolli financiar
	-
	0.075
	0.075
	100%

	vi) Uorkshop fillestar i projektit dhe vizitë familjarizuese
	-
	0.030
	0.030
	100%

	Totali
	0.850
	7.450
	8.300
	90%

	vii) Kontingjencat:
- çmimi (10%)
- fizike (5%)
	
0.082
0.043
	
0.748
0.372
	
0.830
0.415
	
90%
90%

	Totali i përgjithshëm
	0.975
	8.570
	9.545
	90%


  
2. Sasia e alokuar në këtë tabelë është nxjerrë në bazë të llogaritjeve. Sasitë reale do të vendosen gjatë zbatimit të projektit, sipas kostove reale në sasinë e kredisë. 


